OPSTANDINGSONDAG - DIE BEGIN VAN DIE KERK Dr Wilhelm Leuschner
As die oorwinning op GOEIE Vrydag aangebreek het, waarom hou ons erediens op ’n Sondag en nie op ’n Vrydag nie? Waarom hou ons eredienste op die dag van die opstanding en nie op die dag van die kruisiging nie?
Wel, kom ons gaan kyk wat op die Sondag gebeur het... Daar is 3 dinge wat daardie Sondag na die kruisiging gebeur het wat vir ons vandag belangrik is...
Die eerste is dat ons weet dat Jesus daardie Sondag weer lewendig geword het, dat Hy uit die dood opgestaan het. Maar wat nog? Wat het nog op daardie Sondag gebeur?
Kom ons lees van die tweede belangrike ding wat gebeur het...
Mandaat Donderdag - Jesus se nuwe gesin - Dr Wilhelm Leuschner
Vanaand is ‘Maundy’ Donderdag. Dis ’n vreemde naam, né? Ons sal nou-nou oor die naam dink, maar eers: waar kom dit vandaan? Wel, vanaand dink ons terug aan daardie Donderdagaand toe Jesus en sy dissipels saam die Paasmaaltyd geëet het, die aand toe Jesus die Nagmaal ingestel het. Wat het daar gebeur?
Wel, Jesus en sy dissipels vier Paasfees. Paasfees was die fees van OORWINNING vir die Jode. Dit herdenk die gebeure in Egipte toe die Here sy volk uit die slawerny in Egipte bevry het. Julle onthou mos die 10 plae en Moses en hoe die volk deur die woestyn getrek het tot hulle in hulle eie land, Israel kom kom. Paasfees vier dít!
GRYP JOU REGTE AAN! - Dr Wilhelm Leuschner
Wat is jou REGTE? Ons was hierdie week in die besonder bewus van ons regte met Menseregtedag. In ons eie lewe kon ons dit beleef – Elrie het haar geboortesertifikaat met ID nommer en al gehad nog voor sy uit die hospitaal is, want sy is ’n unieke mens met regte. Ons regte is vir ons belangrik – mense het gely en selfs doodgegaan sodat elkeen van ons sekere regte kan hê – regte in die wêreld en regte in ons land. Wat is jou REGTE?
Maar soos wat Donderdag ’n spesiale dag in ons land was, is vandag ’n spesiale dag in kerke oor die wêreld. Vandag staan in die kerkwêreld bekend as Palmsondag. Vandag kyk ons terug na daardie Sondag toe Jesus in Jerusalem ingegaan het met die wete dat Hy daar gekruisig gaan word. Dit word Palmsondag genoem omdat die skare mense wat Hom ingewag het, palmtakke geswaai en dit voor Hom op die grond neergesit het (Johannes 12:13: “Hulle het palmtakke gevat en Hom tegemoet gegaan ...”
Mense wat deel word van die kerk - Dr Wilhelm Leuschner
Hoeveel van julle is al langer as 5 jaar in Wapadrant?
Ons hou mense.
Hoeveel van julle het vir Wapadrant gekies – was in ander kerk, kerke in die omgewing besoek en op WPR besluit?
Ons kry gelowiges by.
Hoeveel was ongelowiges voor julle by WPR gekom het?
Ons is nie goed met ongelowiges nie.
Doop - manier waarop iemand deel word van die gemeenskap van gelowiges. Hoe sorg ons dat meer mense deel word van hierdie gemeenskap?- 2013 Fokusjaar: Getuig